2014.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2011.gada 19.oktobra noteikumos Nr.817 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases otro un turpmākajām kārtām”**

Izdoti saskaņā ar

Eiropas Savienības struktūrfondu un

Kohēzijas fonda vadības likuma

18.panta 10.punktu

Izdarīt Ministru kabineta 2011.gada 19.oktobra noteikumos Nr.817 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases otro un turpmākajām kārtām” (Latvijas Vēstnesis, 2011, 170.nr.; 2012, 101.nr.; 2013, 57.,149.,214.nr.) šādus grozījumus:

1. Izteikt 2.punktu šādā redakcijā:

„2. Eiropas Reģionālās attīstības fonda finansējumu (turpmāk – finansējums) šīs aktivitātes ietvaros sniedz:

2.1. šo noteikumu 16.1.apakšpunktā minētajām darbībām saskaņā ar Komisijas 2008.gada 6.augusta Regulu (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, L 214) (turpmāk – Komisijas regula Nr. 800/2008);

2.2. šo noteikumu 16.2.apakšpunktā minētajām darbībām saskaņā ar Komisijas 2013.gada 18.decembra Regulu (EK) Nr. 1407/2013 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, L 352) (turpmāk – Komisijas regula Nr. 1407/2013).”

1. Papildināt noteikumus ar 7.2.13.apakšpunktu šādā redakcijā:

„7.2.13. pieņem lēmumu par *de minimis* atbalsta piešķiršanu finansējuma saņēmējiem un veic tā uzskaiti atbilstoši kārtībai, kas noteikta normatīvajos aktos par *de minimis* atbalsta piešķiršanu un uzskaiti.”

1. Noteikumu 8.punktā aizstāt skaitli „69 314 849” ar skaitli „71 286 735” un aizstāt skaitli „58 066 164” ar skaitli „66 603 394”.
2. Papildināt noteikumus ar 14.1 punktu šādā redakcijā:

„14.1 Ja projekta iesniedzējs apstrīd atbildīgajā iestādē sadarbības iestādes vadītāja lēmumu par projektu iesniegumu atlases trešās kārtas ietvaros iesniegto projekta iesniegumu, tas nevar vienlaicīgi iesniegt projekta iesniegumu par tām pašām attiecināmajām izmaksām projektu iesniegumu atlases ceturtajā kārtā.”

1. Papildināt noteikumus ar 151.punktu šādā redakcijā:

„151. Finansējuma saņēmējam piešķirtais *de minimis* atbalsta apjoms kopā ar attiecīgajā fiskālajā gadā un iepriekšējos divos fiskālajos gados piešķirto *de minimis* atbalstu nepārsniedz Komisijas regulas Nr. 1407/2013 3.panta 2.punktā noteikto maksimālo *de minimis* atbalsta apjomu.”

1. Izteikt 16.punktu šādā redakcijā:

„16. Finansējumu piešķir:

16.1.ieguldījumiem pamatlīdzekļos – iekārtu iegādei, ēku un būvju būvniecībai, rekonstrukcijai un renovācijai, kas saistīta ar jaunas saimnieciskās darbības uzsākšanu vai esošas saimnieciskās darbības paplašināšanu, produkcijas dažādošanu ar jauniem produktiem vai ražošanas procesa būtisku maiņu. Projektu iesniegumu atlases trešās kārtas un turpmāko kārtu ietvaros finansējumu piešķir tikai tādu iekārtu iegādei, kas saistīta ar jaunas saimnieciskās darbības uzsākšanu vai esošas saimnieciskās darbības paplašināšanu, produkcijas dažādošanu ar jauniem produktiem vai ražošanas procesa būtisku maiņu. Projektu iesniegumu atlases trešās kārtas un turpmāko kārtu ietvaros finansējumu nepiešķir kravu iekraušanas, izkraušanas, celšanas, pārvadāšanas un glabāšanas iekārtu iegādei;

16.2. projektu iesniegumu atlases trešās kārtas un turpmāko kārtu ietvaros sīkajiem (mikro), mazajiem un vidējiem komersantiem kredītiestādes garantijas izmaksu segšanai.”

1. Papildināt noteikumus ar 18.3. apakšpunktu šādā redakcijā:

„18.3. trešās un turpmāko kārtu ietvaros – sīkajiem (mikro), mazajiem un vidējiem komersantiem kredītiestādes garantijas izmaksas avansa un starpposma maksājumu iesniegšanai. Kopējās kredītiestādes garantiju izmaksas nepārsniedz 10% no visu avansa un starpposma maksājumu kopsummas.”

1. Izteikt 21.punktu šādā redakcijā:

„21. Attiecināmajās izmaksās iekļauj tikai tos ilgtermiņa ieguldījumus, par kuriem projekta noslēguma vai starpposma pārskata iesniegšanas dienā būs pilnībā samaksāts, kuri uz projekta noslēguma brīdi būs finansējuma saņēmēja īpašumā Latvijā projekta iesniegumā norādītajā projekta īstenošanas vietā un kuri tiks izmantoti projektā paredzētās saimnieciskās darbības veikšanai. Starpposma attiecināmajās izmaksās var iekļaut arī atbilstoši projekta iesniegumam faktiski veiktos izdevumus par ilgtermiņa ieguldījumiem, kas vēl nav finansējuma saņēmēja īpašumā Latvijā, ja sadarbības iestāde ir konstatējusi, ka ir iestājies šo noteikumu 21.1punktā minētais gadījums, , vai, ja par starpposma pārskatā norādīto finansējuma apmēru ir iesniegta Eiropas Savienībā reģistrētas kredītiestādes garantija, ka ilgtermiņa ieguldījumi projekta noslēguma pārskata iesniegšanas dienā būs pilnībā samaksāti, būs finansējuma saņēmēja īpašumā Latvijā un tiks izmantoti projektā paredzētās saimnieciskās darbības veikšanai. Kredītiestādes garantijas termiņš ir vismaz divi mēneši pēc līgumā par projekta īstenošanu paredzētā projekta īstenošanas beigu datuma.”

1. Papildināt noteikumus ar 21.1punktu šādā redakcijā:

„21.1 Sadarbības iestādei ir tiesības izmaksāt starpposma maksājumu, kurā ietvertas attiecināmās izmaksas par atbilstoši projekta iesniegumam faktiski veiktajiem izdevumiem par ilgtermiņa ieguldījumiem, kas vēl nav finansējuma saņēmēja īpašumā Latvijā, un, ja sadarbības iestāde, ievērojot drošas finanšu vadības principu, gūst pārliecību, ka nepastāv apstākļi, kas liecina par būtiskiem riskiem projekta īstenošanā, tai skaitā, finansējuma saņēmēja iepriekšējā noslēgtā finanšu pārskata gada neto apgrozījums vismaz trīs reizes pārsniedz apstiprinātā projekta attiecināmās izmaksas vai ir vismaz 4 745 000 euro un projektā paredzēto iekārtu piegādātājs ir šo iekārtu ražotājs no Eiropas Savienības vai Eiropas Savienības un Eiropas Ekonomikas zonas dalībvalstīm.”

1. Izteikt 23.punktu šādā redakcijā:

„23. Projektu iesniegumu atlases otrās kārtas ietvaros maksimāli pieļaujamā finansējuma intensitāte ir 35 % no projekta kopējām attiecināmajām izmaksām. Projektu iesniegumu atlases trešās un turpmāko kārtu ietvaros maksimāli pieļaujamā finansējuma intensitāte ir 45 % no attiecināmajām izmaksām ilgtermiņa ieguldījumu iegādei un 100% no attiecināmajām izmaksām kredītiestādes garantijas izmaksu segšanai.”

1. Izteikt noteikumu 24.punktu šādā redakcijā:

„24. Projektu iesniegumu atlases otrās kārtas ietvaros minimālais kopējo attiecināmo izmaksu apjoms vienam projektam ir 4 268 615 euro un maksimālais publiskā finansējuma apjoms vienai projekta iesniedzēja saistīto personu grupai ir 4 268 615 euro. Projektu iesniegumu atlases trešās kārtas ietvaros minimālais kopējo attiecināmo izmaksu apjoms vienam projektam ir 142 287 euro un maksimālais publiskā finansējuma apjoms vienai projekta iesniedzēja saistīto personu grupai ir 1 280 585 euro. Projektu iesniegumu atlases ceturtās un turpmāko kārtu ietvaros minimālais kopējo attiecināmo izmaksu apjoms vienam projektam ir 142 287 euro un maksimālais publiskā finansējuma apjoms vienai projekta iesniedzēja saistīto personu grupai ir 2 135 000 euro.”

1. Izteikt noteikumu 47.punktu šādā redakcijā:

„47. Šo noteikumu 46.punktā minētās garantijas vēstules garantijas termiņš ir vismaz divi mēneši pēc projekta iesniegumā norādītā projekta īstenošanas beigu datuma.”

1. Izteikt 49.5.apakšpunktu šādā redakcijā:

„49.5. ja 12 mēnešu laikā no dienas, kad noslēgts līgums par projekta īstenošanu, finansējuma saņēmējs sadarbības iestādē nav iesniedzis starpposma maksājuma pieprasījumu vismaz par 35 % no pieprasītā publiskā finansējuma apmēra, un, ja atbilstoši 73.3.apakšpunktam sadarbības iestāde lemj izbeigt līgumu par projekta īstenošanu.”

1. Papildināt noteikumus ar 49.6.apakšpunktu šādā redakcijā:

„49.6. ja projekta iesniegumā paredzētie ilgtermiņa ieguldījumi neatbilst vai netiek iegādāti par tirgus cenu.”

1. Izteikt noteikumu 59.punkta otro teikumu šādā redakcijā”

„Precizējot projekta iesniegumu, nedrīkst palielināt attiecināmo izmaksu kopsummu, finansējuma apjomu un intensitāti, izņemot saskaņā ar šo noteikumu 591.punktu.”

1. Papildināt noteikumus ar 591.punktu šādā redakcijā:

„591.Projektu iesniegumu atlases trešās kārtas projektu iesniedzēji drīkst precizēt projekta iesniegumu tajā palielinot attiecināmo izmaksu kopsummu un finansējuma apjomu, lai iekļautu kredītiestādes garantijas izmaksas, vienlaikus iesniedzot šo noteikumu 34.2.15.apakšpunktā minētos dokumentus un ņemot vērā šo noteikumu 24.punktā minētos nosacījumus un nemainot intensitāti.”

1. Izteikt noteikumu 68.punktu šādā redakcijā:

„68. Projektu iesniegumu atlases otrās kārtas ietvaros projekta maksimālais īstenošanas laiks ir trīs gadi no dienas, kad sadarbības iestādē saņemts iesniegums par projekta īstenošanu, ja projekta iesnieguma iesniedzējs uzsāk atbalstāmās darbības pēc projekta iesnieguma iesniegšanas. Ja projekta iesniedzējs plāno uzsākt atbalstāmās darbības pēc tam, kad noslēgts līgums par projekta īstenošanu, projekta maksimālais īstenošanas laiks ir trīs gadi no minētā līguma noslēgšanas dienas. Projektu iesniegumu atlases trešās kārtas ietvaros projekta īstenošanas laiks ir līdz 2015.gada 15.septembrim. Projektu iesniegumu atlases ceturtās kārtas un turpmāko kārtu ietvaros projekta īstenošanas laiks ir līdz 2015.gada 15.novembrim.”

1. Svītrot 72.3.apakšpunktu.
2. Izteikt 73. punktu šādā redakcijā:

„73.Sadarbības iestāde lemj, vai izbeigt līgumu par projekta īstenošanu:

73.1. minētajā līgumā noteiktajos gadījumos;

73.2. ja projekta iesniegumā ir paredzētas ēku un būvju būvniecības, rekonstrukcijas un renovācijas izmaksas, bet sešu mēnešu laikā no dienas, kad noslēgts līgums par projekta īstenošanu, finansējuma saņēmējs nav noslēdzis līgumus par ēku un būvju būvniecību, rekonstrukciju un renovāciju par summu, ne mazāku kā 75 % no projektā paredzētajām ēku un būvju būvniecības, rekonstrukcijas un renovācijas izmaksām;

73.3. ja 12 mēnešu laikā no dienas, kad noslēgts līgums par projekta īstenošanu, sadarbības iestādē nav iesniegts starpposma maksājuma pieprasījums vismaz par 35 % no līgumā par projekta īstenošanu norādītā kopējā publiskā finansējuma apmēra.”

1. Izteikt 74.7. apakšpunktu šādā redakcijā:

„74.7. ja izmaksas pārsniedz šo noteikumu 18.2. un 18.3.apakšpunktā minēto izmaksu ierobežojumu.”

1. Aizstāt noteikumu 83.punktā datumu „2015.gada 31.septembrim” ar datumu „2015.gada 15.novembrim.”.
2. Izteikt 1.pielikuma 6.1.sadaļu šādā redakcijā:

„6.1. Projekta pieprasītais finansējuma apmērs no projekta kopējām attiecināmajām izmaksām\*

(Pieprasīto finansējuma apjomu nepieciešams aprēķināt atbilstoši pieprasītās finansējuma intensitātes un attiecināmo izmaksu reizinājumam, norādot to ar diviem cipariem aiz komata noapaļojot uz leju).

|  |  |  |  |  |  |  |
| --- | --- | --- | --- | --- | --- | --- |
| Gads | Projekta izmaksu pozīcijas | Projekta kopējās attiecināmās izmaksas (EUR) | Projekta kopējās neattiecināmās izmaksas (EUR) | Projekta kopējās izmaksas (EUR) | Pieprasītais finansējuma apmērs (EUR) (norādīt ar divām zīmēm aiz komata, noapaļojumus veicot uz leju) | Pieprasītā finansējuma intensitāte % (norādīt ar divām zīmēm aiz komata, noapaļojumus veicot uz augšu) |
| 2014 | Iekārtu iegādes izmaksas |   |   |   |   |   |
| Kredītiestādes garantijas izmaksas |  |  |  |  |  |
| 2015 | Iekārtu iegādes izmaksas |   |   |   |   |   |
| Kredītiestādes garantijas izmaksas |  |  |  |  |  |
| Kopā |  |   |   |   |   |   |

*\*Maksimālais publiskā finansējuma apmērs projekta iesniedzēja saistīto personu grupai (EUR) – 2 135 000 (EUR). Maksimālā finansējuma intensitāte ir 45% no projekta attiecināmajām izmaksām ilgtermiņa ieguldījumu iegādei un 100% no attiecināmajām izmaksām kredītiestādes garantijas izmaksu segšanai.”*

1. Papildināt 1.pielikuma 6.2.sadaļas tabulu ar 7.,8.,9. un 10.rindu šādā redakcijā:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| „2. Kredītiestādes garantijas izmaksas |   |   |   |   |   |   |   |   |   |
| .... |   |   |   |   |   |   |   |   |   |
| *Kopā (2.)* |   |   |   |   |   |   |   |   |   |
| *Kopā:* |  |  |  |  |  |  |  |  |  |

1. Papildināt 3.pielikumu ar 16.punktu šādā redakcijā:

„16. Komisijas 2013.gada 18.decembra Regulu (EK) Nr. 1407/2013 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, L 352) 1.panta 1.punktā minētajām nozarēm.”

Ministru prezidente L.Straujuma

Ekonomikas ministrs V.Dombrovskis

Iesniedzējs:

Ekonomikas ministrs V.Dombrovskis

Vīza: Valsts sekretāra

pienākumu izpildītājs,

valsts sekretāra vietnieks A.Liepiņš

14.02.2014 09:48

Māris Krūmiņš

67013126,

Maris.Krumins@em.gov.lv